

PROJEKTS uz 29.05.2024.

vēlamais datums izskatīšanai: [FK] 19.06.2024.

domē: 27.06.2024.

sagatavotājs: Guna Cielava

 ziņotājs: Edvīns Šēpers

 LĒMUMS

Ādažos, Ādažu novadā

2024. gada 12. jūnijā **Nr.**«DOKREGNUMURS»

**Par telpu daļu nomas maksas apstiprināšanu karsto dzērienu un uzkodu aparātu izvietošanai Ādažu novada Mākslu skolā un Sporta centrā**

Ādažu novada pašvaldības dome izskatīja Pašvaldības mantas iznomāšanas un atsavināšanas komisijas (turpmāk – Komisija) 27.05.2024. sēdes protokolu Nr. ĀNP/1-7-14-2/24/18 “Par nosacītās cenas noteikšanu - nomas tiesības karsto dzērienu un uzkodu aparātu izvietošanai Gaujas iela 30 un Gaujas iela 33A, Ādaži”.

Izvērtējot pašvaldības rīcībā esošo informāciju un ar lietu saistītos apstākļus, tika konstatēts:

1. Pašvaldībā saņemts pretendenta ierosinājums uz nomas tiesībām karsto dzērienu un uzkodu tirdzniecības automātu (turpmāk kopā – pārtikas tirdzniecības automāti) izvietošanai Ādažu novada pašvaldībai piederošajās ēkās:
	1. Gaujas ielā 33A, Ādažos, Ādažu novadā (kadastra apzīmējums 8044 008 0440 001) – Mākslu skolas telpu daļa (1. pielikums);
	2. Gaujas ielā 30, Ādažos, Ādažu novadā (kadastra apzīmējums 8044 008 0192 003) – Sporta centra telpu daļa (2. pielikums).
2. Šobrīd Ādažu novada Mākslu skolas un Sporta centrā jau piecus gadus ir novietoti 1. punktā minētie pārtikas četri tirdzniecības automāti un tikai vienam karsto dzērienu tirdzniecības aparātam Sporta centrā ir nodrošināts aukstā ūdens pieslēgums.
3. Publiskas personas finanšu līdzekļu un mantas izšķērdēšanas novēršanas likuma 3. pants nosaka, ka publiska persona rīkojas ar finanšu līdzekļiem un mantu lietderīgi, t.i., rīcībai jābūt tādai, lai mērķi sasniegtu ar mazāko finanšu līdzekļu izlietojumu, kā arī ka manta nododama lietošanā citai personai par iespējami augstāku cenu. Tādēļ ir rīkojama pārtikas tirdzniecības automātu izvietošanas vietu izsoles, lai noskaidrotu nomnieku.
4. Centrālās pārvaldes Nekustamā īpašuma nodaļa organizēja pārtikas tirdzniecības automātiem nepieciešamo telpu daļu visvairāk iespējamās nomas maksas noteikšanu.
5. Komisija 02.05.2024. ir saņēmusi sertificēta vērtētāja SIA “LATIO” (reģ. Nr. 41703000843) novērtējumu par nomai paredzēto telpu daļām.
6. Komisija 27.05.2024. noteikusi (prot. Nr. ĀNP/1-7-14-2/24/18) 1 m2 nomas maksa cenu par vienu pārtikas tirdzniecības automātu vietu ar:
	1. elektrības pieslēgumu 70,00 EUR/m2 mēnesī,
	2. elektrības un aukstā ūdens pieslēgumu 80,00 EUR/m2 mēnesī.
7. Šobrīd Ādažu novada Mākslu skolas telpās novietotajiem pārtikas tirdzniecības automātiem nav aukstā ūdens pieslēguma iespējas, taču Sporta centrā esošajam karsto dzērienu automātam ir ūdens pieslēgums.

Pamatojoties uz Pašvaldību likuma 10. panta otrās daļas 1. punktu un 2. punkta “a” apakšpunktu, Ministru kabineta 20.02.2018. noteikumu Nr. 97 “Publiskas personas mantas iznomāšanas noteikumi” 12. un 23. punktu, kā arī ņemot vērā domes Finanšu komitejas 19.06.2024. atzinumu, Ādažu novada pašvaldības dome

**NOLEMJ:**

1. Apstiprināt nomas tiesību izsolei paredzēto karsto dzērienu vai uzkodu tirdzniecības automātu izvietošanas vietas (sk. 1. un 2. pielikumu) un noteikt 2 (divu) pārtikas tirdzniecības automātu vietu nosacīto nomas maksu:
	1. Ādažu novada Mākslu skolas telpās, ēkas kadastra apzīmējums 8044 008 0440 001 un adrese - Gaujas iela 33A, Ādaži, Ādažu nov., atbilstoši 1. pielikumā norādītajām pārtikas tirdzniecības automātu vietām, **140.- *euro***(viens simts četrdesmit *euro*) **mēnesī par telpas 2 m2**,
	2. Ādažu Sporta centra telpās, ēkas kadastra apzīmējums 8044 008 0192 003 un adrese - Gaujas iela 30, Ādaži, Ādažu nov., atbilstoši 2. pielikumā norādītajām pārtikas tirdzniecības automātu vietām, **150.- *euro***(viens simts piecdesmit *euro*) **mēnesī par telpas 2 m2**.
2. Apstiprināt tirdzniecībai uzkodu automātā ievietojamo produktu sortimentu:
	1. Ādažu novada Mākslu skolas telpās, atbilstoši 3. pielikumam,
	2. Ādažu Sporta centra telpās, atbilstoši 4. pielikumam.
3. Nomas līgums slēdzams uz 5 (pieciem) gadiem.
4. Centrālās pārvaldes Juridiskajai un iepirkumu nodaļai divu nedēļu laikā pēc šī lēmuma pieņemšanas sagatavot nomas līguma projektu, kas pievienojams izsoles noteikumiem.
5. Pašvaldības mantas iznomāšanas un atsavināšanas komisijai organizēt 1. punktā noteikto pārtikas tirdzniecības automātu vietu nomas tiesību elektroniskās izsoles ar augšupejošu soli.
6. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_

JIN, GRN, NĪN, IDRV, ĀNKC - @

nomas pretendentam @ - info@coffeeaddress.lv

*Cielava, 27343916*